ไม่รู้ว่าท้องแล้วกินยาคุมกำเนิดแบบฮอร์โมนรวม มีผลกับเด็กในครรภ์ไหม
สวัสดีค่ะ การใช้ยาคุมกำเนิดแบบฮอร์โมนรวมขณะตั้งครรภ์นั้น ยังไม่เคยมีรายงานชัดเจนว่าทำให้เกิดผลเสียหรืออันตรายต่อทารกในครรภ์หรือการตั้งครรภ์ค่ะแต่อย่างไรก็ตามเมื่อทราบว่ามีการตั้งครรภ์ ควรจะหยุดการใช้ยาคุมแบบแผงรายเดือนทันที และรีบไปฝากครรภ์ เพื่อประเมินความสมบูรณ์ของครรภ์ ตรวจดูว่าเป็นการตั้งครรภ์ในมดลูกจริง และตรวจเลือดมารดาว่าไม่มีความผิดปกติใดๆค่ะ